Tervetuloa katsomaan Katselkaa Herran tekoja -ohjelmaa.
Tämä ohjelmasarja kertoo Jumalan ihmeellisestä johdatuksesta -
ja Jumalan teoista, niin kuin ohjelman nimi kertoo.
Tässä ohjelmassa haluan kertoa siitä, miten ihmeellistä on, -
kun Jeesus pelastaa sielumme.
Tapasimme Amerikan matkalla erään pariskunnan.
Tämä tapaaminen tapahtui sillä tavalla, että vaimoni Niina -
pyöritteli pitkästä aikaa onnellisena käsiään, -
koska hartiat oli ollut niin jumissa, -
ettei ollut voinut nostaa kun käsiään tätä korkeammalle, -
mutta yhtenä aamuna kädet toimivat hyvin.
Hän onnellisena pyöritti käsiään -
ja rupesi eräälle pariskunnalle puhumaan, -
että hänellä on tällainen vaiva ollut, mutta, taivaassa ei ole kipua.
Siellä ei ole sairauksia eikä ongelmia. On hienoa päästä taivaaseen.
Siinä hetkessä tämä pariskunta ei ottanut osaa tähän keskusteluun.
Mutta myöhemmin juttelin tämän miehen kanssa -
ja puhuimme monista asioista ja sitten tämä mies rupesi puhumaan -
viitaten hengellisiin asioihin, joista olimme puhuneet.
Hän näki asiat niin, että uskonnot ovat maailmassa ongelma.
Uskontojen takia on sotia, vihaa ja kärsimystä.
Kerroin, mitä eroa on uskonnoilla ja Jumalan tuntemisella.
On suuri ero sillä noudattaako uskontoa, -
kun saa tuntea henkilökohtaisesti Herran Jeesuksen.
Kerroin hänelle Jeesuksesta, -
kuinka Hän on erilainen kuin monet opettajat tässä maailmassa, -
millainen Jeesus on.
Hän kuunteli sitä ja alkoi kertomaan omasta kokemuksestaan, -
kuinka oli ollut kolme kertaa kuolemanrajalla.
Hänen sydämensä oli pysähtynyt ja oli joutunut sellaiseen rajatilaan.
Hän kertoi, että kauhu valtasi hänet ja kauhea pelko.
Hän ei tiennyt, mitä oli tulemassa ja hänet vietiin kohti pimeyttä -
sellaista syvyyttä kohti ja se oli kauhea kokemus.
Kuuntelin häntä pitkään, kun hän tätä kertoi -
ja kysyi, mitä se tarkoittaa.
Kun olin kuunnellut häntä, kerroin oman isäni kuolemasta, poismenosta.
Kun isäni kuoli, niin siinä yhteydessä kaksi ihmistä -
näkivät samoihin aikoihin unen isäni poismenosta.
Kerroinkin tästä jo aikaisemmassa ohjelmassa, mutta kerron lyhyesti.
Isä oli lähdössä ajasta ikuisuuteen -
ja kaksi ihmistä näki samoihin aikoihin unen isästä.
Toinen näki sellaisen, missä isä otti tippaletkun kädestä, -
käveli vihreälle niitylle ja kuului laulu; -
Taimi olen sun tarhassa, varten taivasta luotu.
Toinen henkilö oli nähnyt unen, jossa isä oli sanonut, -
että se sairaus oli raskas, mutta nyt on hyvä olla.
Kerroin nämä asiat miehelle ja kun hän kuunteli tätä, -
hänelle tuli kyynel silmään ja hän sanoi:
"Voisinko minäkin päästä sinne taivaaseen?".
Tuo oli ihmeellinen hetki. Hän ei ollut edes etsinyt Jumalaa, -
päinvastoin oli sulkenut ajatuksistaan nämä asiat, -
mutta tässä hetkessä, Jumalan armo kohtasi hänet ja hän ymmärsi, -
että hän on menossa kohti pimeyttä, jos ei kohtaa sielunsa pelastajaa.
Sanoin hänelle, että voimme yhdessä rukoilla.
Rukoilimme syntisenrukouksen.
Pyysimme Jeesukselta syntejä anteeksi ja uutta elämää -
ja luovutimme hänen elämänsä siinä Jeesuksen käsiin.
Tuon rukouksen jälkeen hän oli täynnä rauhaa ja iloa.
Hän otti minua kädestä kiinni ja sanoi: -
"Kiitos, tämä on niin suuri asia."
Sitten hän sanoi, että ei olisi uskonut sen olevan näin yksinkertaista.
"Nyt ymmärrän, mistä on kysymys."
Hänelle tuli siinä samalla käsitys siitä, mistä tässä on kysymys.
Aikaisemmin ei ymmärtänyt, mitä usko on, ja mitä on Jumalan tunteminen.
Tästä seurasi se, että hän sanoi: -
"Voimmeko mennä vaimoni luokse ja rukoilla hänen puolesta."
Menimme hänen vaimonsa luokse ja kerroimme, mitä oli tapahtunut.
Mies sanoi vaimolle: "Haluaisitko, että ystävä rukoilee sinun puolesta?"
Mutta vaimo sanoi: "Minulla ei ole hätää, elän pitkään."
Hän näytti miestään: "Hänelle se on tärkeää, koska hän ei elä kauan."
Sanoin, että olemme teitä nuorempia, mutta emme tiedä milloin kuolemme.
Emme tiedä milloin kukin kuolee, vaan ratkaisu on tehtävä nyt.
Kuitenkin hän sanoi: "Ei minulla ole mitään hätää, minä elän pitkään."
Surullista, mutta toisaalta iloista, mitä tämä mies sai kokea.
Hän vielä lähtiessään sanoi: "Kiitos, nyt minä todella ymmärrän.
Todella ymmärrän, mistä on kysymys."
En tiedä, miten hän käsitti ja sai kokea hengellisesti, -
mutta hänelle tuli selkeästi pelastusvarmuus.
Raamatussa, Johanneksen evankeliumin luvussa 10, -
jakeissa 27-30 sanotaan: -
"Minun lampaani kuulevat minun ääntäni, -
ja minä tunnen ne, ja ne seuraavat minua.
Ja minä annan heille iankaikkisen elämän, ja he eivät ikinä huku, -
eikä kukaan ryöstä heitä minun kädestäni.
Minun Isäni, joka on heidät minulle antanut, on suurempi kaikkia, -
eikä kukaan voi ryöstää heitä minun Isäni kädestä.
Minä ja Isä olemme yhtä."
Miten ihmeelliset sanat. Kukaan ei voi puhua näin, kuin Jeesus puhuu.
Hän kertoo meille, miten Hänessä meillä on varma pelastus, -
joka ei perustu meidän omiin tekoihin vaan Jeesuksen rakkauteen.
Jeesuksen ihmeelliseen rakkauteen. Hän on maksanut kaikki synnit.
Kiitos Jeesus siitä.
Shalom.
Minulle laskeutui sydämelle puhua sellaisesta aiheesta kuin kaste.
Jumala on siitä puhunut, kuinka tärkeä asia se on.
Ilman sen asian Raamatun mukaista vastaanottamista ja -
toteuttamista, ei Jumalan siunaukset tule meidän osaksemme.
Haluan lukea täältä Raamatusta yhden kohdan, joka puhuu kasteesta.
Markuksen evankeliumissa myöskin on kerrottu: -
"Ja niinä päivinä Jeesus tuli Galilean Nasaretista, -
ja Johannes kastoi hänet Jordanissa.
Ja heti, vedestä noustessaan, hän näki taivasten aukeavan -
ja Hengen niinkuin kyyhkysen laskeutuvan häneen."
Näitä Raamatun kohtia on monissa evankeliumeissa.
Erityisen rakkaana muistan -
Johanneksen evankeliumissa olevan kohdan, -
jonka puhuin siellä maailman suljetuimmassa maassa.
En muista, mikä se kohta oli, mutta luetutin sen vierustoverilla.
Silloin ihastelin sitä, kuinka selkeästi on Raamatussa kerrottu, -
että menemme sinne veden alle ja nousemme sieltä sitten.
Jeesus sai ihanasti kokea tämän Hengen -
niinkuin kyyhkysen laskeutuvan Häneen.
Tämä voi olla kuin kuuma peruna, joka ei kestä käsittelyä, -
mutta lukekaa ystävät Raamatusta, kuinka Jumala on sen suunnitellut.
Herra haluaa meidän jokaisen kuolevan vanhalle lihalle kokonaan -
ja hylkäävän kaiken, mikä on maailmasta -
ja kaikki synti, kaikki se paha pois.
Sitten, kun Jumala antaa sen uuden iankaikkisen elämän, -
me saamme ottaa se vastaan, ja Herra haluaa täysin pyhittää meidät.
Ehdotan, että rukoilemme tässä lopuksi sellaisten aiheiden puolesta, -
jotka ovat tulleet minun sydämelle.
Jos voitaisiin rukoilla yhdessä -
tietysti meidänkin puolesta ja yhteisten aiheiden puolesta.
Herra, kiitos Jeesuksen nimessä, että olet meidät lunastanut -
ja kokonaan omaksesi ostanut.
Haluamme, Jeesus, sinun Herrauttasi korottaa ja sano: "Sinä olet Herra."
Pyydämme Jeesuksen nimessä, -
että saisit meissä uutta hedelmää ja pyhitystä aikaan.
Jeesus, me pyydämme, että tekisit meissä kasvua ja loisit uutta.
Sinä teet Pyhää ja sinä olet niin uskollinen, vanhurskas ja hyvä.
Sinä voit tehdä mitä tahansa.
Sinulle kaikki on mahdollista ja voit tehdä meissä hyvää.
Pyydämme, että vahvistat meitä uskossa -
kaikkina eri aikoina ja eri olosuhteissa.
Vahvista meidän suhdetta sinuun.
Kiitämme myös siitä, että Sinun voima tulee täydelliseksi heikkoudessa.
Juuri silloin, kun meillä on tosi vaikeaa, -
ja olemme koetuksissa ja kivuissa, -
silloin Sinun suuruutesi näkyy kaikista eniten.
Me kiitetään Sinun vallasta ja voimasta, mitä olet täynnä.
Sinä osoitat sitä myös meille ja me saamme sitä ihailla ja kokea.
Kiitämme sinun erityisestä armosta -
ja siitä, että olet ostanut meidät omiksesi -
Jeesuksen kalliilla sovinto verellä.
Ja kiitetään siitä, että minä olen Sinun, Jeesus.
Kiitos Herra, että siunaat meitä ja jokaista katsojaa.
Herra siunaa niitä ihmisiä, -
jotka ovat meitä auttaneet ja rohkaisseet.
Herra suo, että saisimme olla toinen toisillemme tueksi uskon tiellä.
Kiitos sinulle, Jeesus.
Muistutan teitä ystävät, katselkaa Herran tekoja.
Tekstitys: Sonja Turunen